ზვარეთი (ონის მუნიციპალიტეტი)

ზვარეთი — სოფელი დასავლეთ საქართველოში, ონის მუნიციპალიტეტის კვაშხიეთის ადმინისტრაციულ ერთეულში (რაჭა-ლეჩხუმისა და ქვემო სვანეთის მხარე).

მდებარეობს რაჭის ქედის ჩრდილოეთ კალთაზე, მდინარე ხეორის (რიონის მარცხენა შენაკადი) მარცხენა ნაპირას, ზღვის დონიდან 1160 მ-ზე, ქალაქ ონიდან 10 კმ-ის დაშორებით. მინიჭებული აქვს მაღალმთიანი დასახლების სტატუსი.

 ისტორია 
წყაროებში პირველად მოხსენიებულია XVIII საუკუნეში. ვახუშტი ბატონიშვილის რუკაზე აღნიშნულია დაბა ზვარე. ამავე სახელით იხსენიებს მას იოჰან გიულდენშტედტი რიონის მარცხენა ნაპირზე მდებარე სოფლებს შორის.ცხადაია პ., ჯოჯუა ვ., რაჭის გეოგრაფიული სახელწოდებანი, ტ. II, თბ., 2005. — გვ. 78. XIX ს. – XX ს. დასაწყისში შედიოდა რაჭის მაზრის ონის უბანში. 1901 წლის მონაცემებით ზვარეთის სასოფლო საზოგადოება მოიცავდა 10 სოფელს და 4 164 მცხოვრებს. 2000-იანი წლების მდგომარეობით ზვარეთი ფაქტობრივად დაცლილია მუდმივი მოსახლეობისგან.

სოფლის ცენტრში, მოედანზე დგას XX საუკუნის ბოლოს აგებული ფერისცვალების მცირე ზომის დარბაზული ეკლესია. სოფლის სამხრეთ-აღმოსავლეთით, სასაფლაოს ტერიტორიაზე შემორჩენილია XIX საუკუნის წმ. გიორგის სახელობის ქვითკირით ნაგები დარბაზული ეკლესიის ნანგრევები. 1920-იან წლებში გიორგი ბოჭორიძეს ეკლესიაში უნახავს რამდენიმე სიძველე, მათ შორის ქვაზე მოჭრილი ქრისტეს შობის ხატი და „ვეფხისტყაოსნის“ XVIII საუკუნის ფურცელნაკლული ხელნაწერი.ბოჭორიძე გ., რაჭა-ლეჩხუმის ისტორიული ძეგლები და სიძველეები, თბ., 1994. — გვ. 232.

დემოგრაფია
2014 წლის აღწერის მონაცემებით სოფელში ცხოვრობს 2 ადამიანი.

 აღწერის წელი  მოსახლეობა  კაცი  ქალი 2002საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II  14  7  7 2014   2  2  0

ლიტერატურა

სქოლიო

კატეგორია:ონის მუნიციპალიტეტის სოფლები